Erna Basson - Voelgoed
Tuis Nuut Erna Basson
Ek het my eerste besigheid begin op die jong ouderdom van 22, my 2de besigheid op die ouderdom van 27. Ek het albei hierdie besighede verkoop en my haarverlengings besigheid begin. Ek dra self haarverlengings al vir jare en ek het die gaping in die mark gesien vir 'n goeie gehalte, bekostigbare produk.
Moet nooit besigheid persoonlik opneem. Besigheid is soos 'n skaakbord spel, elke beweging is strategies, en jy speel nooit die man nie, maar die spel. Die speler wat die meeste gefokus is, en die regte bewegings maak, wen.
Ek sou graag wil onthou wil word as "authentic", 'n persoon wat altyd net haarself is en nie probeer om iemand anders te wees nie. 'n Persoon wat integriteit het, eerlik is en wat my medemens bo myself stel. Iemand wat eerder gee as ontvang.
"When you want to succeed as bad as you want to breath, then you will be successful" – hierdie aanhaling is deur 'n motiveringspreker met die naam Erik Thomas. Hy is 'n ongelooflike spreker wat niks gehad het nie en nou een van die beste motiveringsprekers ter wêreld is.
Ek kyk baie op na Ellen Degeneres. Sy sien altyd die goeie raak in elke situasie en sy gee soveel terug aan mense wat minder het, en dit is waarna ek streef.
'n Positiewe en 'n "ek sal nie opgee" houding. My geloof en my familie is een van die belangrikste faktore in my sukses. My familie ondersteun my ongelooflik baie en hul is ook die rede hoekom ek so hard werk, om vir hulle 'n beter lewe te kan gee asook geleenthede.
Beperkte geloof en gemaksone – vroue glo nie in hulself nie, en as 'n vrou soek ons dadelik sekuriteit en dus wil ons nie buite ons gemaksone leef nie. As jy wil groei as persoon moet jy buite jou gemaksone leef want dis waar al die groei plaasvind want jy challenge jouself op elke vlak.
Ek het 'n onderhoud gevoer met Hugh Hilton en my vraag was presies dieselfde, en ek het 100% saamgestem met sy antwoord – Vroue kyk na situasies/besigheid anders as mans. Vroue dink meer rasioneel en ons bring ook emosie in besigheid wat eintlik goed of sleg kan wees, afhangend hoe jy dit gebruik.
Tydbestuur – wanneer jy 'n besige werkskedule het, moet jy jou tydbestuur ongelooflik goed doen en dit gaan ook oor kwaliteit tyd saam jou gesin. Wanneer jy saam jou gesin is, wees teenwoordig, los jou foon, los jou rekenaar en geniet die tyd saam jou gesin.
Mark Zuckerburg en Randi Zuckerberg. As ek 'n ete saam Mark gehad het sou ek elke oomblik gebruik het om na sy stories en advies te luister. Hy is een van die jongste, mees suksesvolste mense in die wêreld maar hy is so nederig en gee terug aan sy medemens en vir dit het ek baie respek.